CELEX: 62015TN0548
Language: hu
Date: 2015-09-22 00:00:00
Title: T-548/15. sz. ügy: 2015. szeptember 22-én benyújtott kereset – Guiral Broto kontra OHIM – Gastro & Soul (Café del Sol)

30.11.2015   
            
            
               HU
            
            
               Az Európai Unió Hivatalos Lapja
            
            
               C 398/58
            
         2015. szeptember 22-én benyújtott kereset – Guiral Broto kontra OHIM – Gastro & Soul (Café del Sol)
   (T-548/15. sz. ügy)
   (2015/C 398/73)
   A keresetlevél nyelve: spanyol
   
      Felek
   
   
      Felperes: Ramón Guiral Broto (Marbella, Spanyolország) (képviselő: J. de Castro Hermida ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Gastro & Soul GmbH (Hildesheim, Németország)
   
      Az OHIM előtti eljárás adatai
   
   
      A vitatott védjegy bejelentője: a fellebbezési tanács előtti eljárásban részt vevő másik fél
   
      A vitatott védjegy: a „Café del Sol” közösségi szóvédjegy – 6 1 05  985. sz. védjegybejelentés
   
      Az OHIM előtti eljárás: felszólalási eljárás
   
      A megtámadott határozat: az OHIM ötödik fellebbezési tanácsának 2015. július 16-án hozott határozata (R 2755/2014-5. sz. ügy)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a megtámadott határozatot, a Ramón Guiral Broto felszólaló korábbi védjegyén (a nemzetközi osztályozás szerinti 42. osztályba tartozó szolgáltatásokra vonatkozó, 2348110. sz. spanyol védjegyen) alapuló felszólalás elfogadhatóságának megállapításával;
            
         
               —
            
            
               amennyiben a Törvényszék megállapítja az említett felszólalás elfogadhatóságát, hagyja helyben a felszólalási osztály határozatát abban a részében, amelyben az megtagadta a a Gastro & Soul GmbH német cég által 6 1 05  985. számon bejelentett CAFÉ DEL SOL közösségi védjegy lajstromozását a nemzetközi osztályozás 43. osztályába tartozó „vendéglátás (élelmezés), időleges szállásadás” megnevezésű szolgáltatások tekintetében; amennyiben a Törvényszék erre nem rendelkezik hatáskörrel, utalja vissza az ügyet az OHIM fellebbezési tanácsa elé, kötelezve e tanácsot arra, hogy adjon helyt a felszólalásnak;
            
         
               —
            
            
               a bizonyítást illetően a Törvényszék fogadja el – a közigazgatási eljárásban előterjesztetteken felül – a jelen kereseti kérelemhez mellékelt, 1–4. számú iratot, amint az a mellékelt kísérő iratok jegyzékében felsorolt módon szerepel.
            
         
      Jogalapok
   
   
               —
            
            
               A megtámadott határozat „extra petitum” hibában szenved, mivel a felperes nem hivatkozott a felszólalás elfogadhatatlanságára, mint fellebbezési okra.
            
         
               —
            
            
               A 207/2009 rendelet 8. cikke (1) bekezdése b) pontjának megsértése.